
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr. ___________

REFERAT DE APROBARE
pentru proiectul de hotărâre privind aprobarea încheierii unui act adițional la contractul de asociere nr.11.072/2011 încheiat între municipiul Alba Iulia și SC GLOW SRL

Prin proiectul de hotărâre supus spre dezbatere Consiliului Local al Municipiului Alba Iulia,  propun să se ia în discuție aprobarea încheierii unui act adițional la contractul de asociere nr.11.072/2011 încheiat între Municipiul Alba Iulia și SC GLOW SRL.


La întocmirea proiectului de hotărâre, au fost avute în vedere următoarele:


În temeiul dispozițiilor HCL nr.11/2011, a fost aprobată asocierea dintre municipiul Alba Iulia și SC GLOW SRL, asociere care avea drept scop (având în vedere faptul că la acea dată zona istorică a orașului se afla în plin proces de transformare, amenajare și punere în valoare) amenajarea unuia dintre spațiile libere existente la acel moment, spațiu situat în zona șanțurilor Fortificației de tip Vauban, str.Sf.Eugeniu, cu următoarele funcțiuni(conform PUD aprobat prin HCL nr.264/2009):


-spațiu expozițional și cafenea literară – 418,85 mp


-podium de lemn (terasa de vară) – 130,65 mp


-spații verzi – 62,15 mp


-toalete – 10,65 mp.


Menționăm faptul că,  deşi prin PUD aprobat prin HCL nr.264/2009 se prevedeau a fi amenajate şi alei acces în incintă în suprafaţă de 102,65 mp, acestea au fost executate prin proiectele de amenajare aflate în curs la data aprobării asocierii şi nu au mai făcut obiectul contractului de asociere.


Vă facem cunoscut faptul că la data semnării contractului de asociere, SC GLOW SRL avea obligația ca în termen de 6 luni de la data semnării contractului să înceapă lucrările necesare pentru realizarea investiției propuse, termen care a fost prelungit la 18 luni prin Actul adițional nr.1, încheiat în temeiul dispozițiilor HCL nr.152/2012, lucrări pe care SC GLOW SRL le-a executat în termen.


Având în vedere faptul că SC GLOW SRL dorește să-și dezvolte afacerea pe care o derulează în spațiul ce face obiectul contractului de asociere nr.11.072/2011, prin cererea înregistrată la Primăria municipiului Alba Iulia sub nr.36.293/2024 susnumita solicită modificarea contractului de asociere prin completarea activităților pe care le desfășoară, cu următoarele funcțiuni:restaurant și magazin de prezentare și vânzare vinuri, motiv pentru care vă propunem aprobarea încheierii unui act adițional în acest sens.

La redactarea proiectului de hotărâre, au mai fost avute în vedere dispozițiile art.10, pct.10.2. din Contractul de asociere nr.11.072/2011, aprobat prin HCL nr.11/2011 și prevederile art.129 alin.(2) lit."e", coroborat cu art.129 alin.(9) lit.”a”, ale art.139 alin.(3) lit.”f” și ale art.196 alin.(1) lit.”a” din OUG nr.57/2019 privind Codul Administrativ, cu modificările și completările ulterioare.
Primar

Pleșa Gabriel Codru

